Lav et referat af nedenstående tekst:

Tekst:
Ejerne kan nu tegne et abonnement, hvor dyrene bliver kørt til en pårørende eller et internat, hvis de skulle blive indlagt eller dø. Det fortæller DR Nordjylland. Og abonnementet er en fantastisk ide, mener Peter Sandøe, som er professor i bioetik og tidligere formand for det dyreetiske råd. Sysser Nørholm fra Nordjysk Dyreredning & Transport står bag tilbudet. - Sammen med abonnementet får man nogle små kort. De fleste lægger dem ved telefonen, fordi de ved, at hvis Falck kommer og henter dem, så går de til telefonen for at finde pårørende. Så de fleste lægger kortet der - og der står der: "Jeg har husdyr. Ring venligst til Nordjysk Dyreredning", fortæller Sysser Nørholm. Professor i bioetik Peter Sandøe, der er tidligere formand for det dyreetiske råd, synes det er en fantastisk ide: - For det første er der hensynet til dyret. Men kunne jo risikere, at en ældre person blev syg og røg på sygehuset, hvor ingen vidste, at der sad et dyr derhjemme. Men det er også i meget høj grad for personens egen sjældefreds skyld. Har man et dyr, er man jo meget optaget af, at der ikke skal ske noget ilde med det, siger han.

Referat:
Der er hjælp til enlige nordjyder, som er bange for, at deres kæledyr bliver glemt og ladt alene, hvis der skulle ske dem noget.